Α4-0287/95

Ψήφισμα σχετικά με την ετήσια έκθεση της Επιτροπής, «Η Απασχόληση στην Ευρώπη - 1995" (COM(95)0396 - C4-0384/95)

Το Ευρωπαϊκό Κοινοβούλιο,

- έχοντας υπόψη τη Συνθήκη ΕΚ και ιδίως τα άρθρα 2, 3, 3α, 103 και 118,

- έχοντας υπόψη το Λευκό Βιβλίο της Επιτροπής για την Ανάπτυξη, την Ανταγωνιστικότητα και την Απασχόληση (COM(93)0700 - C3-0509/93),

- έχοντας υπόψη το Λευκό Βιβλίο της Επιτροπής για την ευρωπαϊκή κοινωνική πολιτική - η Πορεία προς το Μέλλον για την Ένωση (COM(94)0333 - C4-0087/94), και το πρόγραμμα κοινωνικής δράσης της Επιτροπής,

- έχοντας υπόψη τις αποφάσεις του Ευρωπαϊκού Συμβουλίου κατά τις Συνόδους του Εδιμβούργου, της Κοπεγχάγης, των Βρυξελλών, της Κέρκυρας, του Έσσεν και των Καννών,

- έχοντας υπόψη την ανακοίνωση της Επιτροπής προς το Συμβούλιο σχετικά με την παρακολούθηση των αποτελεσμάτων του Ευρωπαϊκού Συμβουλίου του Έσσεν για την απασχόληση (COM(95)0074 - C4-0114/95),

- έχοντας υπόψη τη σύσταση της Επιτροπής σχετικά με τους γενικούς προσανατολισμούς της οικονομικής πολιτικής των κρατών μελών (COM(95)0228 - C4-0210/95),

- έχοντας υπόψη τη σύσταση του Συμβουλίου για τους γενικούς προσανατολισμούς της οικονομικής πολιτικής των κρατών μελών και της Κοινότητας (COM(95)0228 - C4-0210/95) (( ΕΕ L 191 της 12.8.1995, σελ. 24)),

- έχοντας υπόψη «την ανακοίνωση της Επιτροπής και την πρόταση απόφασης του Συμβουλίου σχετικά με τις δραστηριότητες της Επιτροπής στους τομείς της ανάλυσης, της έρευνας, της συνεργασίας και της δράσης για την απασχόληση (EΣΣEN)" (COM(95)0250 - C4-0385/95) (( ΕΕ C 235 της 9.9.1995, σελ. 8)),

- έχοντας υπόψη την κοινή γνωμοδότηση που κατήρτισε η μακροοικονομική ομάδα του κοινωνικού διαλόγου σχετικά με «τις κατευθυντήριες γραμμές των κοινωνικών εταίρων για τη μεταστροφή της ανάκαμψης σε μία βιώσιμη και δημιουργούσα απασχολήσεις αναπτυξιακή διαδικασία» της 16ης Μαΐου 1995, που υπεγράφη από την Ευρωπαϊκή Συνομοσπονδία Συνδικαλιστικών Ενώσεων (ETUC), την Ένωση των Συνομοσπονδιών των Βιομηχανιών και Εργοδοτών της Ευρώπης (UNICE) και το Ευρωπαϊκό Κέντρο Δημοσίων Επιχειρήσεων (ECPE),

- έχοντας υπόψη τα ψηφίσματά του της 9ης Μαρτίου 1994 σχετικά με το Λευκό Βιβλίο της Επιτροπής για την ανάπτυξη, την ανταγωνιστικότητα και την απασχόληση ((ΕΕ C 91 28.03.1994, σελ. 124)), της 10ης Μαρτίου 1994 για τις επιπτώσεις της κοινωνικής πολιτικής στις διαδικασίες της ΟΝΕ (( ΕΕ C 91 28.03.1994, σελ. 206)), της 19ης Ιανουαρίου 1995 για το Λευκό Βιβλίο για την ευρωπαϊκή κοινωνική πολιτική (( ΕΕ C 43 20.02.1995, σελ. 63)), της 2ας Μαρτίου 1995 για τις προτεραιότητες της Ευρωπαϊκής Ένωσης στην Παγκόσμια Διάσκεψη Κορυφής για την Κοινωνική Ανάπτυξη (( ΕΕ C 68 της 20.03.1995, σ. 49)), της 7ης Απριλίου 1995 για την ετήσια οικονομική έκθεση του 1995 ((ΕΕ C 106, 02.05.1995, σελ. 273)), της 13ης Ιουλίου 1995 για μία συνεκτική στρατηγική απασχόλησης για την Ευρωπαϊκή Ένωση, της 14ης Ιουλίου 1995 για τη σύσταση της Επιτροπής για τους γενικούς προσανατολισμούς της οικονομικής πολιτικής των κρατών μελών, και την ετήσια έκθεση της Επιτροπής για την απασχόληση στην Ευρώπη -1994,

- έχοντας υπόψη την ανακοίνωση της Επιτροπής σχετικά με μία ευρωπαϊκή στρατηγική για την ενθάρρυνση της τοπικής ανάπτυξης και πρωτοβουλιών απασχόλησης, (COM(95)0273 - C4-0289/95),

- έχοντας υπόψη την ετήσια έκθεση της Επιτροπής για την απασχόληση στην Ευρώπη - 1995 (COM(95)0396 - C4-0384/95),

- έχοντας υπόψη την «ενδιάμεση έκθεση του Προέδρου της Ομάδας Προβληματισμού για την ΔΚΔ του 1996", ιδίως τα συμπεράσματά της σχετικά με την απασχόληση,

- έχοντας υπόψη την ανακοίνωση της Επιτροπής σχετικά με μια «Ευρωπαϊκή στρατηγική για την απασχόληση: εξέλιξη και προοπτικές» (CΟΜ(95)0465 - C4- 0461/95),

- έχοντας υπόψη την έκθεση της Επιτροπής Κοινωνικών Υποθέσεων και Απασχόλησης και τη γνωμοδότηση της Επιτροπής Οικονομικής, Νομισματικής και Βιομηχανικής Πολιτικής (Α4-0287/95),

Α. λαμβάνοντας υπόψη ότι η οικονομική και κοινωνική ανάπτυξη αποτελεί τη σφραγίδα της Ευρωπαϊκής Ένωσης που δεσμεύτηκε υπέρ της οικονομικής και κοινωνικής συνοχής[semigr ]

Β. λαμβάνοντας υπόψη ότι ο στόχος της δημιουργίας 15 εκατ. απασχολήσεων μέχρι τα τέλη του αιώνα, που τέθηκε στο Λευκό Βιβλίο για την Ανάπτυξη, την Ανταγωνιστικότητα και την Απασχόληση, δεν θα επιτευχθεί με την αναμενόμενη αύξηση του ρυθμού της οικονομικής ανάπτυξης και μόνο, μολονότι θα χρειαστεί να διατηρηθεί σταθερός ρυθμός οικονομικής ανάπτυξης[semigr ]

Γ. ότι η Ένωση αντιμετωπίζει κρίσιμη πρόκληση σε σχέση με την ικανότητά της για την αναχαίτιση της ανεργίας, τη στιγμή που 18 εκατομμύρια ανθρώπων είναι επίσημα καταγραμμένοι ως άνεργοι[semigr ] ότι τούτο αποτελεί επίσης σημαντικό παράγοντα αποκλεισμού,

Δ. λαμβάνοντας υπόψη ότι η διεθνοποίηση της οικονομίας με την ελευθέρωση του εμπορίου και των κινήσεων κεφαλαίου και των οικονομικών υπηρεσιών σε συνδυασμό με την απορρύθμιση των αγορών, ασκεί τεράστιες πιέσεις σε όλα τα κράτη μέλη, και δεν μπορούν να αντιμετωπισθούν μεμονωμένα[semigr ] κατά συνέπεια, υπάρχει ανάγκη να υιοθετηθεί κοινή στρατηγική για την προώθηση της αειφόρου ανάπτυξης, της απασχόλησης και ενός υψηλού επιπέδου κοινωνικής προστασίας που θα συνδυάζει τα αποτελεσματικότερα μέτρα στο κατάλληλο επίπεδο[semigr ]

Ε. λαμβάνοντας υπόψη ότι μία τέτοια κοινή στρατηγική απαιτεί κατάλληλες δράσεις πολιτικής καθώς και διαδικασίες συντονισμού, συνεργασίας και παρακολούθησης σε επίπεδο ΕΕ, πράγμα που προϋποθέτει να περιληφθούν αποδεκτοί οικονομικοί και κοινωνικοί δείκτες ώστε να διασφαλισθεί μία ισόρροπη κατανομή των ωφελειών της οικονομικής ανάπτυξης μεταξύ της παραγωγικότητας, των αποδόσεων του κεφαλαίου και των μισθών, και τη δημιουργία απασχολήσεων, ώστε να επιτευχθεί υψηλό επίπεδο οικονομικής και κοινωνικής συνοχής[semigr ]

ΣΤ. λαμβάνοντας υπόψη ότι μια αποτελεσματική στρατηγική για την απασχόληση στην Ευρωπαϊκή Ένωση προϋποθέτει, όσον αφορά στην αγορά εργασίας, ένα συνδυασμό μακροοικονομικής και διαρθρωτικής πολιτικής οι οποίες να αλληλοενισχύονται, τόσο σε εθνικό επίπεδο όσο και στο επίπεδο της Ένωσης[semigr ] ότι η ανάπτυξη μιας κοινής στρατηγικής για την πολιτική απασχόλησης απαιτεί έντονη διοργανική συνεργασία μεταξύ της Ευρωπαϊκής Επιτροπής, του Ευρωπαϊκού Κοινοβουλίου, του Συμβουλίου Υπουργών Κοινωνικών Υποθέσεων και ECOFIN και των κοινωνικών εταίρων και πρέπει να θέσει την απασχόληση στο επίκεντρο της εργασιακής και οικονομικής πολιτικής και να προωθήσει την ενεργό συνεργασία μεταξύ των κρατών μελών και των θεσμικών οργάνων της Ευρωπαϊκής Ένωσης,

Ζ. υποστηρίζοντας τη «στρατηγική επαναπασχόληση» της έκθεσης, η οποία υποτίθεται ότι ικανοποιεί τους πέντε σημαντικούς τομείς πολιτικής που συμφωνήθηκαν κατά τη Διάσκεψη Κορυφής του Έσσεν, αλλά η έκθεση δεν προσφέρει συγκεκριμένες γενικές κατευθύνσεις εκτός από άπειρες προτάσεις,

Η. λαμβάνοντας υπόψη ότι η ΔΚΔ του 1996 αποτελεί ευκαιρία στο μέτρο που η Ευρωπαϊκή Ένωση καθορίζει σαφώς το στόχο της πλήρους απασχόλησης, για τη συμφιλίωση των οικονομικών, κοινωνικών και περιβαλλοντικών στόχων της Ένωσης, με τη δέσμευση της εξασφάλισης της σταθερότητας και της υγείας των δημοσίων οικονομικών, όπως προβλέπει η οικονομική και νομισματική ένωση,

Ι. Πολιτική απασχόλησης στην Ένωση

1. ανησυχεί για το γεγονός ότι σύμφωνα με την ετήσια έκθεση για την απασχόληση στην Ευρώπη το 1995, κατά την περίοδο 1991-1994 έγιναν οι κάτωθι αλλαγές:

α. χάθηκαν 6 εκατ. θέσεων απασχόλησης με αποτέλεσμα σήμερα να είναι άνεργα 18 εκατ. άτομα, δηλ. περίπου το 11% του εργατικού δυναμικού[semigr ]

β. το επίπεδο της απασχόλησης έπεσε κάτω από 60%[semigr ]

γ. η μακροχρόνια ανεργία ανέρχεται σήμερα στο 48% της ανεργίας, και το μισό των ανέργων έχουν παραμείνει άνεργοι για πάνω από δύο χρόνια[semigr ]

2. επισημαίνει την οικονομική σημασία και την κοινωνική επίδραση που έχει το αποθεματικό εργατικού δυναμικού, που σύμφωνα με τις εκτιμήσεις της Επιτροπής περιλαμβάνει 18 εκατ. ανέργων, 9 εκατ. νεοεισερχομένων και 4 εκατ. μερικώς απασχολουμένων που επιθυμούν εργασίες πλήρους απασχόλησης[semigr ]

3. χαιρετίζει τις προοπτικές που διανοίγονται με την έκθεση της Επιτροπής, που δηλώνει ότι:

α. η πλήρης εφαρμογή του μακροοικονομικού τμήματος των οικονομικών κατευθύνσεων θα έχει αποτέλεσμα μια προσανατολισμένη προς επενδύσεις ανάπτυξη που θα είναι της τάξεως του 3 έως 3,5% κατά την περίοδο 1995- 2000, πράγμα που μπορεί να περιορίσει την ανεργία στο 7,5% μέχρι το 2000[semigr ]

β. συνεπής εφαρμογή των μετρών που έχουν σχέση με την αγορά εργασίας και συμφωνήθηκαν στο Έσσεν θα μπορούσαν να περιορίσουν την εργασία κατά ακόμη 2,5% ούτως ώστε ο στόχος του Λευκού Βιβλίου για μείωση στο 50% της ανεργίας μέχρι το 2000 να παραμένει εφικτός[semigr ]

4. τονίζει το γεγονός ότι το ως άνω σενάριο δεν είναι δυνατόν να υλοποιηθεί από μόνο του, αλλά προϋποθέτει την ταυτόχρονη και συντονισμένη κινητοποίηση της μακροοικονομικής πολιτικής και της διαρθρωτικής πολιτικής περί αγοράς εργασίας χάριν περισσότερης απασχόλησης[semigr ]

5. ανησυχεί επίσης για την ευαισθησία των εκτιμήσεων της Επιτροπής σχετικά με τη συσχέτιση των δεικτών ανάπτυξης και ανεργίας[semigr ] η έκθεση αναφέρει ότι «ετήσια αύξηση του δείκτη ΑΕΠ μόλις κατά 0,25 χαμηλότερη από την πρόβλεψη για την περίοδο 1996-2000, θα έχει ως αποτέλεσμα ο δείκτης ανεργίας το 2000 να είναι 9% αντί 7,5% που προβλέπεται στο βέλτιστο σενάριο[semigr ]

6. επισημαίνει ωστόσο ότι αν δεν υπάρξει δημοσιονομική σταθεροποίηση σε συνδυασμό με μη συντονισμό των πολιτικών, πράγμα που προϋποθέτει αυστηρή νομισματική πολιτική, το σενάριο της Επιτροπής προβλέπει ότι η αύξηση του ΑΕΠ θα παραμείνει κολλημένη στο 2 έως 2,5%, με αποτέλεσμα προσωρινή πτώση της ανεργίας στο 9,75% το 1997, αλλά εν συνεχεία αύξηση στο 11% το 2000[semigr ]

ΙΙ. Πολιτική της απασχόλησης στην Ευρώπη

7. διαπιστώνει ότι τα κράτη μέλη έχουν λάβει μέτρα σχετικά με τις 5 προτεραιότητες του Έσσεν[semigr ] εκφράζει τη λύπη του για την καθυστέρηση που παρουσιάζει σε ορισμένα κράτη μέλη η εκπόνηση των πολυετών προγραμμάτων, καθώς και για τη βραδύτητα και τον κατακερματισμένο τρόπο με τον οποίο αναπροσανατολίζεται η πολιτική που αφορά την αγορά εργασίας[semigr ] καλεί προς τούτο το Συμβούλιο να ενισχύσει και να επιταχύνει τις προσπάθειες[semigr ]

8. επισημαίνει ότι η αποφασιστική καταπολέμηση της ανεργίας αποτελεί τη σημαντικότερη συμβολή στον περιορισμό του μη μισθολογικού εργασιακού κόστους των μισθών και ότι κάθε νέα απασχόληση συμβάλλει στην καταπολέμηση τόσο της ανεργίας όσο και του κινδύνου φτώχειας και, επιπλέον, περιορίζει τις δημογραφικής φύσεως επιβαρύνσεις των συστημάτων κοινωνικής ασφάλισης[semigr ] επισημαίνει επίσης ότι η δυνατότητα για δημιουργία πρόσθετων απασχολήσεων περιορίζοντας το μη μισθολογικό εργασιακό κόστος, μπορεί να αυξηθεί αν τεθούν στόχοι για επιλεκτικό περιορισμό του εργασιακού κόστους στους σχετικώς ανειδίκευτους[semigr ] και αν μειωθεί το κόστος κοινωνικής ασφάλισης και επομένως το μη μισθολογικό εργασιακό κόστος με τη μετατόπιση των ξένων προς την κοινωνική ασφάλιση παροχών σε άλλες χρηματοδοτικές πηγές[semigr ] υποστηρίζει στο πλαίσιο αυτό ότι η μείωση του μη μισθολογικού εργασιακού κόστους θα πρέπει να συνδυαστεί σαφώς με αποδεδειγμένη και καθαρή δημιουργία απασχολήσεων σε συνεργασία με τους κοινωνικούς εταίρους[semigr ]

9. ζητεί από την Επιτροπή να μελετήσει προσεκτικά τις εμπειρίες των κρατών μελών με στόχο τη μείωση του εργασιακού κόστους, μετακυλίοντας τις επιβαρύνσεις και τις εισφορές σε άλλες πηγές εσόδων και να προτείνει σε επίπεδο ΕΕ ενδεχόμενες εναλλακτικές πηγές χρηματοδότησης των συστημάτων και να προτείνει στο επίπεδο της Ένωσης νέες δυνατότητες χρηματοδότησης, όπως για παράδειγμα επιβολή φόρων στις εκπομπές CO2 και επιβολή ενεργειακού φόρου[semigr ]

10. σημειώνει τη σημασία της ενημέρωσης, της διαβούλευσης και της συμμετοχής των εργαζομένων στη λήψη των αποφάσεων, ιδίως σε ό,τι αφορά τη μετάβαση σε πιο ευέλικτες μεθόδους παραγωγής[semigr ] θεωρεί ότι η συμμετοχή αυτή των εργαζομένων στην επιχείρηση και σε τοπικό, περιφερειακό, εθνικό και κοινοτικό επίπεδο θα πρέπει να αποτελεί αναπόσπαστο μέρος των νέων προτύπων οικονομικής και κοινωνικής ανάπτυξης που θα πρέπει να εκπονηθούν με στόχο να προωθηθεί η αειφόρος ανάπτυξη και να αυξηθεί η ανταγωνιστικότητα της οικονομίας της Ένωσης[semigr ] υπογραμμίζει, στο πλαίσιο αυτό, τη σημασία που έχει τόσο από άποψη περιεχομένου όσο και από άποψη μεθόδου, το έγγραφο που συνέταξαν στις 16 Μαΐου 1995 οι κοινωνικοί εταίροι σχετικά με τους προσανατολισμούς για τη μετατροπή της ανάκαμψης σε μία διαδικασία που θα διασφαλίζει την μακροχρόνια ανάπτυξη και τη δημιουργία θέσεων εργασίας[semigr ]

11. καλεί τα κράτη μέλη να χρησιμοποιήσουν αποδοτικότερα τις δαπάνες και τα μέσα που διαθέτουν για την αγορά εργασίας, ώστε να βοηθήσουν τους αναζητούντες εργασία να βρουν απασχόληση, χωρίς ωστόσο να θέτουν υπό αμφισβήτηση την κοινωνική προστασία[semigr ] επισημαίνει τη σημασία που αποδίδεται στην ποιοτική και ποσοτική βελτίωση των επενδύσεων στην κατάρτιση και την εκπαίδευση και την εφ´ όρου ζωής εκμάθηση, ιδίως για τους χαμηλής εξειδίκευσης εργαζομένους σε ΜΜΕ, ως μέσο για την επίτευξη καλύτερης ισορροπίας μεταξύ προσφοράς και ζήτησης και για τη βελτίωση των προοπτικών απασχόλησης των ομάδων υψηλού κινδύνου[semigr ] επισημαίνει ότι η μετατροπή των επιδομάτων ανεργίας σε επιδοτήσεις απασχόλησης ή η παροχή δυνατότητας αξιοποίησης των επιδομάτων αυτών κατά την κατάρτιση ή μόλις ο αιτών βρει εργασία, μπορεί να βοηθήσει τα μέλη των ομάδων υψηλού κινδύνου να επανεισέλθουν στην απασχόληση[semigr ] επισημαίνει ότι θα πρέπει να υποστηριχθεί μια ενεργός πολιτική στον τομέα της αγοράς εργασίας που θα εφαρμοστεί μέσω διαφόρων οργάνων, συμπεριλαμβανομένων και των δημοσίων υπηρεσιών απασχόλησης, αξιοποιώντας όλους τους διαθέσιμους πόρους και στοχεύοντας πρωτίστως στην αποτροπή της μακροχρόνιας ανεργίας[semigr ] καλεί τα κράτη μέλη, την ΕΕ και τους κοινωνικούς εταίρους να βελτιώσουν και να εντείνουν τις προσπάθειές τους στον τομέα αυτό[semigr ]

12. χαιρετίζει το γεγονός ότι, στην ανακοίνωσή της για την ευρωπαϊκή στρατηγική για ενθάρρυνση των τοπικών πρωτοβουλιών ανάπτυξης και απασχόλησης, η Επιτροπή προσδιόριζε 17 τομείς όπου μπορούν να δημιουργηθούν 400.000 θέσεις εργασίας κάθε χρόνο, κυρίως για τις ομάδες υψηλού κινδύνου στην αγορά εργασίας[semigr ] χαιρετίζει την άποψη του Ευρωπαϊκού Συμβουλίου των Καννών που τονίζει τη μεγάλη σημασία που αποδίδει στην ανάπτυξη τοπικών πρωτοβουλιών απασχόλησης και επισημαίνει την ανάγκη να διασφαλιστεί ότι η εμπειρία που αποκομίζεται σε εθνικό επίπεδο μοιράζεται σε άλλες χώρες[semigr ] καλεί το Συμβούλιο να εγκρίνει στη διάσκεψη κορυφής της Μαδρίτης ένα κοινοτικό πλαίσιο που όχι μόνο θα ενθαρρύνει τις ανταλλαγές ιδεών και πρακτικών στα κράτη μέλη, αλλά θα παρέχει ευρωπαϊκή υποστήριξη στις τοπικές πρωτοβουλίες απασχόλησης στο πλαίσιο των διαρθρωτικών ταμειών περιλαμβάνοντας κοινοτικά μέτρα για τη δημιουργία ευνοϊκών όρων για την ανάπτυξη τοπικών πρωτοβουλιών ανάπτυξης[semigr ]

13. φρονεί, έχοντας υπόψη την ανάγκη να μην κινδυνεύσει η ανταγωνιστικότητα, ότι η απασχόληση μπορεί να προαχθεί επίσης εάν εξετασθεί, από κοινού με τους κοινωνικούς εταίρους σε κατάλληλο επίπεδο, η κατανομή των κερδών παραγωγικότητας σε καινοτόμες μορφές εργασίας όπως η αναδιοργάνωση, η μείωση και νέα σχήματα ωραρίου τα οποία θα μπορούσαν να βελτιώσουν την ποιότητα εργασίας και ζωής[semigr ] λαμβάνει γνώση των προτάσεων της Επιτροπής περί «ευέλικτης εργασίας και προστασίας των εργαζομένων» και καλεί τους κοινωνικούς εταίρους να αντιμετωπίσουν θετικά τις προτάσεις αυτές[semigr ] φρονεί ότι μια μεγαλύτερη ευελιξία της αγοράς εργασίας δεν πρέπει να επιτευχθεί εις βάρος της κοινωνικής προστασίας των εργαζομένων ή της ποιότητας των θέσεων εργασίας, με πιο ζημιωμένες τις γυναίκες[semigr ]

14. φρονεί ότι η θετική ελαστικότητα σε διάφορες πτυχές της αγοράς εργασίας θα έχει ευνοϊκές συνέπειες στην αύξηση της απασχόλησης, και ότι θα καταστήσει την αγορά εργασίας περισσότερο προσπελάσιμη στους νέους, τις γυναίκες και τους μακροχρόνια ανέργους - κύριες προβληματικές ομάδες - όπως αναφέρεται στη Λευκή Βίβλο του Ντελόρ, έτσι ώστε η ελαστικότητα θα πρέπει να γίνει αντιληπτή ως διαφορετικός σχεδιασμός της εργασιακής ζωής, διαφορετικές μορφές οργάνωσης[semigr ]

15. επισημαίνει την άποψη της Επιτροπής ότι αυξήσεις της παραγωγικότητας δημιουργούν περισσότερη απασχόληση μόνο αν συνοδεύονται από κατάλληλη αλλά μετριοπαθή εξέλιξη των μισθών[semigr ] επισημαίνει ωστόσο ότι οι μετριοπαθείς συμφωνίες για τους μισθούς τον τελευταίο καιρό δεν οδήγησαν πάντοτε σε μεγαλύτερες επενδύσεις ή περισσότερη απασχόληση[semigr ] καλεί τους κοινωνικούς εταίρους να αναλάβουν ικανοποιητικές δεσμεύσεις με συλλογικές διαπραγματεύσεις για την δίκαια κατανομή των ωφελειών που απορρέουν από τις αυξήσεις της παραγωγικότητας, μεταξύ αφενός των κερδών των επιχειρήσεων που θα χρησιμοποιηθούν προς αύξηση των παραγωγικών επενδύσεων, και αφετέρου θετικών αλλά μετριοπαθών αυξήσεων στους μισθούς, ιδίως για τις χαμηλότερα αμειβόμενες ομάδες, και δεσμευτικές συμφωνίες για πρόσθετη απασχόληση[semigr ] καλεί τα κράτη μέλη και τους κοινωνικούς εταίρους να επωφεληθούν από την αύξηση της παραγωγικότητας κυρίως για να δημιουργηθούν νέες απασχολήσεις, και είναι απόλυτα πεπεισμένο ότι από όλες τις επιχειρήσεις οι ΜΜΕ και, ιδίως, οι μικρές επιχειρήσεις, έχουν τις μεγαλύτερες δυνατότητες για δημιουργία απασχολήσεων[semigr ]

16. καλεί το Ευρωπαϊκό Συμβούλιο της Μαδρίτης να λάβει αποφάσεις για συμπληρωματική χρηματοδότηση όσον αφορά την υλοποίηση των διευρωπαϊκών δικτύων, τις περιβαλλοντικές επενδύσεις, την πολιτική έρευνας και ανάπτυξης και την υποδομή πληροφοριών, όπως προβλέπει το Λευκό Βίβλιο που αποφασίστηκε στην Ευρωπαϊκή Διάσκεψη Κορυφής των Βρυξέλλων τον Δεκέμβριο του 1993[semigr ] επισημαίνει ότι σημαντική συνιστώσα για μια ενεργό πολιτική στον τομέα της αγοράς εργασίας θα πρέπει να είναι μια στρατηγική για δημιουργία απασχολήσεων που θα βασίζεται στην οικολογική αναδιάρθρωση, μέσω της οποίας, σύμφωνα με μία ανέκδοτη προκαταρκτική μελέτη σχετικά με το Λευκό Βίβλιο της Επιτροπής, θα μπορούσαν να δημιουργηθούν πάνω από 2 εκατ. θέσεις εργασίας[semigr ] ζητεί από την Επιτροπή να υποβάλει όσο το δυνατόν ταχύτερα πρακτικές προτάσεις για περιβαλλοντικές επενδύσεις («Κοινά Περιβαλλοντικά Έργα»)[semigr ]

ΙΙΙ. Στρατηγική για την Ευρωπαϊκή Ένωση της Απασχόλησης

17. επισημαίνει στο Συμβούλιο την επείγουσα ανάγκη να υιοθετήσει μια συνεκτική στρατηγική για την απασχόληση, υλοποιώντας και συνεχίζοντας την προώθηση των πέντε κομβικών τομέων που καθορίστηκαν από το Ευρωπαϊκό Συμβούλιο του Έσσεν[semigr ] καλεί το Ευρωπαϊκό Συμβούλιο της Μαδρίτης να καταρτίσει μια διαδικασία ανάλυσης και αξιολόγησης για την παρακολούθηση και τον συντονισμό των σχετικών πολιτικών, που θα επιτρέψει στην Ευρωπαϊκή Επιτροπή να εκτιμήσει τα αποτελέσματα[semigr ] καλεί το Συμβούλιο να συντονίσει τα διάφορα χρηματοοικονομικά μέσα της Ένωσης -ιδίως την Ευρωπαϊκή Τράπεζα Επενδύσεων, το ενισχυμένο Ευρωπαϊκό Ταμείο Επενδύσεων και τα διαρθρωτικά ταμεία- με τις εθνικές πολιτικές στον τομέα της απασχόλησης[semigr ] προς τούτο προτείνει η ετήσια διαδικασία αναθεώρησης των διαρθρωτικών ταμείων να ξεκινήσει ταυτόχρονα με τη διαδικασία εκτίμησης της απασχόλησης, με αυστηρότερους ελέγχους στα κράτη μέλη που δεν χρησιμοποιούν τα ταμεία του ΕΚΤ σύμφωνα με τους συμφωνημένους στόχους για την απασχόληση[semigr ]

18. καλεί, συνεπώς, το Συμβούλιο να εφαρμόσει τις διαδικασίες παρακολούθησης της απασχόλησης για να εκτιμήσει τα πολυετή προγράμματα των κρατών μελών στον τομέα της απασχόλησης, λαμβάνοντας υπόψη τις απόψεις που έχουν διατυπωθεί για τη διαδικασία παρακολούθησης στην έκθεση της Προσωρινής Επιτροπής για την Απασχόληση[semigr ] ζητεί να συναφθούν οι αναγκαίες συμφωνίες για τη λειτουργία των διαδικασιών αυτών, τη συμμόρφωση προς τις προθεσμίες και την προετοιμασία των κατάλληλων μέσων παρακολούθησης και συντονισμού[semigr ] καλεί το Συμβούλιο να βελτιώσει τον συντονισμό και τη συνεργασία μεταξύ της ad hoc ομάδας για την απασχόληση και της Επιτροπής Οικονομικής Πολιτικής, και να αποκαταστήσει την ισορροπία μεταξύ τους, ώστε να προχωρήσει η από κοινού προετοιμασία μιας κοινής έκθεσης για την πολιτική απασχόλησης προς το Ευρωπαϊκό Συμβούλιο, λαμβάνοντας υπόψη την έκθεση της Επιτροπής για την απασχόληση και την έκθεση ανασκόπησης[semigr ] καλεί το Συμβούλιο να λάβει σαφέστερα υπόψη του τα αποτελέσματα της διαδικασίας παρακολούθησης της πολιτικής για την απασχόληση κατά την κατάρτιση των οικονομικών κατευθυντήριων γραμμών[semigr ]

19. καλεί την Επιτροπή να υποβάλει προτάσεις για τη χρήση συγκρίσιμων κοινωνικοοικονομικών δεικτών που θα επιτρέπουν την παρακολούθηση της ποσοτικής και ποιοτικής εξέλιξης στην αγορά εργασίας καθώς και της πολιτικής των κρατών μελών[semigr ] και να μεριμνά ώστε σε όλα τα κράτη μέλη της Ένωσης τα κριτήρια για τον υπολογισμό των δεικτών ανεργίας και απασχόλησης να είναι ομοιογενή και συγκρίσιμα[semigr ] πιστεύει ότι οι δείκτες αυτοί είναι ωφέλιμοι για την υλοποίηση μιας διαδικασίας παρακολούθησης[semigr ] προς τούτο, επισημαίνει επίσης την ανάγκη για βελτίωση των στατιστικών δεδομένων που αφορούν το εργατικό δυναμικό και την παρακολούθηση των τάσεων της απασχόλησης[semigr ] υποστηρίζει την πρόταση «ΕΣΣΕΝ» της Επιτροπής για ανάληψη κοινοτικής δράσης και καλεί το Συμβούλιο να την εγκρίνει[semigr ]

20. κρίνει ότι θα ήταν σκόπιμο να συναφθεί διοργανική συμφωνία σχετικά με τη διαδικασία ελέγχου στον τομέα της απασχόλησης, η οποία θα επιτρέπει στο Ευρωπαϊκό Κοινοβούλιο να διαδραματίζει πιο ενεργό ρόλο με στόχο την κάλυψη του δημοκρατικού ελλείμματος που χαρακτηρίζει τη σημερινή διαδικασία[semigr ] καλεί την Επιτροπή να υποβάλει συντόμως την πρόταση αναδιάρθρωσης της μόνιμης Επιτροπής Απασχόλησης ούτως ώστε να δοθεί η δυνατότητα στους κοινωνικούς εταίρους να συμμετάσχουν επίσης στην προετοιμασία, την 2παρακολούθηση και την αξιολόγηση της πολιτικής για την απασχόληση[semigr ]

21. υποστηρίζει τη διοργάνωση ετήσιας διάσκεψης για την απασχόληση ως μέσου ανταλλαγής ιδεών και προτύπων επιτυχημένης πολιτικής μεταξύ των κρατών μελών, προκειμένου να δημιουργηθεί ένα φόρουμ για μια ανοιχτή συζήτηση σχετικά με την πολιτική της απασχόλησης στην Ευρωπαϊκή Ένωση και τάσσεται υπέρ της ετήσιας αξιολόγησης της έκβασης της ανωτέρω διάσκεψης[semigr ]

22. προτείνει, με στόχο τη βελτίωση της πολιτικής της Ευρωπαϊκής Ένωσης και των κρατών μελών της για την απασχόληση, τα οποία μαζί με τους κοινωνικούς εταίρους έχουν πρωταρχική υποχρέωση για την αύξηση του επιπέδου της απασχόλησης, την προσθήκη στη Συνθήκη ενός νέου κεφαλαίου για την πολιτική απασχόλησης («Ένωση Απασχόλησης») που θα περιγράφει τους στόχους, τις διαδικασίες και κριτήρια παρακολούθησης καθώς και το συντονισμό εθνικών μέτρων για την επίτευξη του στόχου της πλήρους απασχόλησης[semigr ] κρίνει ότι κατ'αναλογία με τη διαδικασία σχετικά με την Οικονομική και Νομισματική Ένωση, θα πρέπει να εξασφαλισθεί η διατύπωση κατευθυντηρίων γραμμών στον τομέα της απασχόλησης, συστάσεων του Συμβουλίου προς τα κράτη μέλη, καθώς και κυρώσεων σε περίπτωση μη συμμορφώσεώς τους αλλά και κινήτρων για την επίτευξη των στόχων[semigr ] θα πρέπει να ανατεθεί στο Συμβούλιο να εγκρίνει τους προσανατολισμούς στον τομέα της απασχόλησης, καθώς και τους οικονομικούς προσανατολισμούς και να εξασφαλισθεί μια συνεκτική προσέγγιση μεταξύ της οικονομικής πολιτικής και της πολιτικής για την απασχόληση, σε συνδυασμό με τη σύσταση Επιτροπής για την Απασχόληση το καθεστώς και οι αρμοδιότητες της οποίας θα είναι ανάλογα με εκείνα της Νομισματικής Επιτροπής που ορίζει το άρθρο 190 Γ της Συνθήκης ΕΚ[semigr ]

23. αναθέτει στον Πρόεδρό του να διαβιβάσει το παρόν ψήφισμα στο Ευρωπαϊκό Συμβούλιο, το Συμβούλιο, την Επιτροπή, την Οικονομική και Κοινωνική Επιτροπή, τους ευρωπαϊκούς κοινωνικούς εταίρους και τις κυβερνήσεις και τα κοινοβούλια των κρατών μελών.